మానేసర్ మారుతి ప్లాంట్‌ : యూనియన్ నేతల అరెస్టు!
PNR|
మానేసర్‌లోని మారుతి ప్లాంట్‌కు చెందిన కార్మిక సంఘ నేతలను హర్యానా పోలీసులు బుధవారం అర్థరాత్రి అరెస్టు చేశారు. అరెస్టు చేసిన వారిలో అధ్యక్షుడు రామ్‌ మెహర్‌, ప్రధాన కార్యదర్శి సరభ్‌జిత్‌ సింగ్‌లు ఉన్నారు. వీరు జులై 18వ తేదీన మేనేసర్‌ ప్లాంట్‌లో జరిగిన విధ్వంసానికి బాధ్యులను చేస్తూ అరెస్టు చేసినట్టు పోలీసులు వెల్లడించారు.
యూనియన్‌కు చెందిన 10 మంది నాయకులను హిస్సార్‌ జిల్లాలోని హన్సీర ప్రాంతంలో బుధవారం నాడు తెల్లవారుఝామున అరెస్టు చేసినట్టు చెప్పారు. అరెస్టు చేసిన వారు హన్సీర నుంచి రాజస్థాన్‌‌కు  పారిపోయి అక్కడి నుంచి గుజరాత్‌కు వెళ్లిపోవాలని పథకం రచించుకున్నారని హర్యానా డీజీపీ రాజీవ్‌ సింగ్‌ దలాల్‌ వెల్లడించారు. అరెస్టు చేసిన 10 మంది యూనియన్‌ నాయకులను గురువారం కోర్టులో హజరుపరిచి ఆ తర్వాత కేసు విచారణ నిమిత్తం తమ కష్టడీలోకి తీసుకుంటామని ఆయన తెలిపారు.
సంబంధిత వార్తలు